Olga Rubcova
Olga Rubcova (rus. О́льга Рубцо́ва, 1909 m. rugpjūčio 20 d. Maskvoje – 1994 m. gruodžio 13 d. ten pat) – šachmatininkė, ketvirtoji istorijoje moterų pasaulio šachmatų čempionė (1956–1958 m.). TSRS čempionė 1927, 1931, 1937 ir 1948 m. Pirmoji pasaulio moterų korespondencinių šachmatų čempionė (1968–1972 m.). Moterų tarptautinė meistrė (1950 m.), moterų šachmatų didmeistrė (1976 m.), korespondencinių šachmatų tarptautinė meistrė (1973 m.).